
REPUBLIKA HRVATSKA
TRGOVAČKI SUD U ZAGREBU
Zagreb, Amruševa 2/II							7 Stpn-39/15

U  I M E  R E P U B L I K E  H R V A T S K E
R J E Š E N J E

	Trgovački sud u Zagrebu po sucu pojedincu Vesni Malenica kao stečajnom sucu u postupku sklapanja predstečajne nagodbe s dužnikom ROBERT GAJIĆ vlasnik obrta ROBI-GRAF offset, tampon, sito-tisak i trgovina, Zagreb, Mašićeva 3a, OIB 95507842885, 20. svibnja 2016.

r i j e š i o  j e

Odbacuje se prijedlog za sklapanje predstečajne nagodbe s dužnikom ROBERT GAJIĆ vlasnik obrta ROBI-GRAF offset, tampon, sito-tisak i trgovina, Zagreb, Mašićeva 3a, OIB 95507842885.

Obrazloženje

	Dužnik ROBERT GAJIĆ vlasnik obrta ROBI-GRAF offset, tampon, sito-tisak i trgovina, Zagreb, Mašićeva 3a, OIB 95507842885, podnio je ovom sudu 27. svibnja. prijedlog za sklapanje predstečajne nagodbe.	
Rješenjem od 17. listopada 2014. određeno je ročište za sklapanje predstečajne nagodbe za dan 20. studeni 2014.
	Oglas o održavanju ročišta objavljen je na oglasnoj ploči Trgovačkog suda u Zagrebu 20. listopada 2014. i na web stranicama FINA-e 20. listopada 2014.
	U konkretnom slučaju na uredno objavljen poziv za  održavanje ročišta za sklapanje nagodbe nije pristupio dužnik.
	Shodno odredbi čl. 66 st. 9 Zakona o financijskom poslovanju i predstečajnoj nagodbi (NN 144/12, 81/13 i 112/13) propisane su pretpostavke za sklapanje nagodbe. 
	Za odobrenje sklapanja predstečajne nagodbe potrebna je suglasnost vjerovnika s prijedlogom dužnika na ročištu pred uređujućim sucem, kao i odgovarajući sadržaj prijedloga za sklapanje predstečajne nagodbe. Pretpostavke je potrebno ispuniti kumulativno.
	Slijedom navedenog nisu bili ispunjeni formalni uvjeti za sklapanje predstečajne nagodbe, stoga je temeljem odredbe  čl. 66 st 10 Zakona o financijskom poslovanju i predstečajnoj nagodbi, stoga je prijedlog dužnika odbačen.
	Protiv navedenog rješenja dužnik je podnio žalbu s prijedlogom za povrat u prijašnje stanje 25. studenog 2014. 
	Po pravovremenom prijedlogu, rješenjem suda od 23. siječnja 2015. dopušten je povrat u prijašnje stanje i stavljeno van snage ovosudno rješenje broj Stpn-38/13 od 20. studenog 2014.
	Predmet se nastavio voditi pod brojem Stpn-39/15.
	Rješenjem suda od 2. ožujka 2015. određeno je ročište za sklapanje nagodbe za dan 20. travanj 2015.
	Na navedenom ročištu nije došlo do sklapanja nagodbe obzirom da je stečajni sudac utvrdio da su predmetnim tražbinama obuhvaćene i prioritetne tražbine.
	Stoga je na prijedlog dužnika odgođeno ročište, time da dužnik regulira obveze po pitanju prioritetnih tražbina te formulira prijedlog na način predviđen odredbom čl. 66 Zakona o financijskom poslovanju i predstečajnoj nagodbi.
	Podneskom od 25. studenog 2015. Ministarstvo financija, Porezna uprava, obavijestilo je sud da se u prijedlogu nagodbe nalaze prioritetne tražbine u iznosu od 66.000,00 kn.
	Rješenjem od 5. veljače 2016. pozvan je predlagatelj da sačini prijedlog nagodbe sukladno odredbi čl. 46a Zakona o financijskom poslovanju i predstečajnoj nagodbi, te je ujedno poučen o pravnim posljedicama ne postupanja po nalogu suda.
	Predmetno rješenje dužnik je zaprimio dana 15. veljače 2016., te u dodijeljenom roku kao ni do današnjeg dana nije postupio po nalogu suda.
	Sukladno odredbi čl. 66 Zakona o financijskom poslovanju i predstečajnoj nagodbi dužnik je dužan podnijeti Trgovačkom sudu prijedlog za sklapanje predstečajne nagodbe. Prijedlog mora sadržavati sve elemente nacrta predstečajne nagodbe, a mora biti sastavljen na način da se svaki pravni položaj vjerovnika, njegove utvrđene tražbine i sl. uređuje tako da sklopljena nagodba ima snagu i pravne učinke ovršne isprave.
	Konačni prijedlog predstečajne nagodbe u svim bitnim sastojcima mora odgovarati sadržaju plana financijskog i operativnog restrukturiranja. U konkretnom slučaju dužnik nije dostavio sudu  nacrt nagodbe koji sadrži sve potrebne elemente za sklapanje  nagodbe.
	Stoga je temeljem odredbe čl. 66 st. 10 Zakona o financijskom poslovanju i predstečajnoj nagodbi, valjalo je prijedlog odbaciti i riješiti kao u izreci rješenja.
Zagreb, 20. svibanj 2016.

									SUDAC:
									Vesna Malenica v. r.   

Za točnost otpravka – ovl. službenik
								Kristina Švajger

